recursal/SuperWikiNEXT-32B huggingface dataset:
முத்தத்தியில் காவிரி ஆறு
 இந்திய கர்நாடக மாநிலத்தில் உள்ள முத்தத்தி பகுதியில் அமைந்துள்ள காவிரி ஆறு மற்றும் மணல் திட்டுகளின் படத்தொகுப்பு. 
**முத்தத்தி** (அல்லது **முட்டட்டி** ) என்பது இந்தியாவின் கர்நாடக மாநிலத்தில் உள்ள மலாவல்லிக்கு அருகில் இருக்கும் காவிரி ஆற்றின் கரையில் அமைந்துள்ள ஒரு குடியேற்றமாகும்.  இது காவிரி வனவிலங்கு சரணாலயத்தின் தாயகமான அடர்ந்த காடுகளால் சூழப்பட்டுள்ளது. இந்த இடம் சீதை மற்றும் அனுமன் ஆகியோருடன் புராணத் தொடர்புகளைக் கொண்டுள்ளது என்று கருதப்படுகிறது. மேலும், நகரத்திற்கு அருகில் இந்து தெய்வமாக வணங்கப்படும் அனுமனுக்கு ஒரு சிறிய கோயில் ஒன்று உள்ளது. நன்கு இணைக்கப்பட்ட மலைப்பாங்கான இந்த இடத்தை பெங்களூரிலிருந்து நேரடி பேருந்து அல்லது தனியார் வாகனங்கள் மூலம் அணுகலாம். கன்னட திரைப்பட நடிகர் ராஜ்குமார் இந்த இடத்தின் கோயில் தெய்வமான முத்தத்திராயன் (அனுமன்) நினைவாக *முத்துராஜா* என்று பெயரிடப்பட்டார் என்று சொல்லப்படுகிறது.

புகைப்படங்கள்
-------------

* March 2011மார்ச் 2011
* Ride to Muthatiமுத்தத்தி செல்லும் வழி
* August 2011ஆகத்து 2011
* 

 காட்டுப்பன்றி

சான்றுகள்
---------

வெளி இணைப்புகள்
---------------



1. ↑  "Muthathi Village Population - Malavalli - Mandya, Karnataka".
2. ↑  "Muthathi faces Mekedatu threat; Rajkumar family pitches".
**கரவெட்டி பிரதேச செயலாளர் பிரிவு** அல்லது **வடமராட்சி தெற்கு-மேற்கு பிரதேச செயலாளர் பிரிவு** (*Vadamaradchi South-West Divisional Secretariat*) இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வடமராட்சிப் பிரிவில் அமைந்துள்ளது. இப் பிரிவு துணை நிர்வாக அலகுகளாக 35 கிராம அலுவலர் பிரிவுகளைக் கொண்டுள்ளது. அல்வாய், அத்தாய், இமையாணன், கட்டைவேலி, கப்பூது, கரணவாய், கரவெட்டி, மாத்தோணி, நெல்லியடி, சமரபாகு, இலக்கிணாவத்தை, துன்னாலை, உடுப்பிட்டி, வல்வெட்டி, வதிரி ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. பருத்தித்துறை பிரதேச செயலாளர் பிரிவு இதன் வடக்கு எல்லையாக உள்ளது. கிழக்கில் பருத்தித்துறை, மருதங்கேணி ஆகிய பிரதேச செயலாளர் பிரிவுகளும், தெற்கில் சாவகச்சேரி பிரதேச செயலாளர் பிரிவும், கிழக்கில் கோப்பாய் பிரதேச செயலாளர் பிரிவுடன் தொண்டைமானாறு நீரேரியும் எல்லைகளாக உள்ளன.

இதன் மொத்தப் பரப்பளவு 88 சதுர கிலோமீட்டர் ஆகும்.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* வலிகாமம் தெற்கு
* வலிகாமம் தென்மேற்கு
* சங்கானை

 |
**லச்சக்கொட்டைக் கீரை** (*pisonia alba*) என்பது 20 ஆம் நூற்றாண்டின் முற்பகுதியில் இருந்து பிரபலமாக வளர்க்கப்படும் ஒரு அலங்கார தாவரமாகும். மர வடிவிலான இந்த செடியானது அதன் அகலமான, மஞ்சள் கலந்த பசுமை நிறத்தில் உள்ள இலைகளால் எளிதில் அடையாளம் காணப்படுகிறது. 

இந்த மரத்தின் தண்டு மென்மையானதாகவும், பிரகாசமான நிறத்திலும் இருக்கும். இந்த மரம் 10 மீ உயரம் வரை எட்டும். இதன் மெல்லிய இலைகள் வெளிர் பச்சை முதல் வெளிர் மஞ்சள் நிறத்தில் இருக்கும். இலையானது ஒரு கூர்மையான முனையுடன் நீள் வட்ட வடிவில் காணப்படும். இந்தச் செடி அரிதாகவே பூக்கும். ஆண் பூக்கள் வெள்ளை அல்லது பச்சை கலந்த வெள்ளை நிறத்தில் 6 மிமீ நீளம் கொண்டவையாக இருக்கும். பெண் பூக்கள் சிறியவையாக இருக்கும். இதன் கனி நீளமானதாக இருக்கும்.

இது ஒரு அலங்கார செடி மட்டுமல்லாமல், இதன் இளம் இலைகளை கீரையாகவும் பயன்படுத்தப்படுகிறது. இதன் இலைகளுக்கு மருத்துவ குணம் இருப்பதாகவும் கூறப்படுகிறது.

பிலிப்பைன்ஸில் இது "மாலுகோ" என்று அழைக்கப்படுகிறது.

மேற்கோள்கள்
-----------



|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q12491970
* விக்கியினங்கள்: Pisonia alba
* GBIF: 3700384
* GRIN: 28638
* iNaturalist: 354257
* IPNI: 604917-1
* என்.சி.பி.ஐ: 1513588
* POWO: urn:lsid:ipni.org:names:604917-1
* Tropicos: 50097057

 |
|  |
| --- |
| இந்த தொகுப்பு சம்பத்தப்பட்டது |
| மாவட்ட சட்ட சேவைகள் 
ஆணையம் |
|  |
| மெட்ராஸ் உயர் நீதிமன்றம் |
| நிருவாகம்
மாநில சட்ட சேவைகள் ஆணையம் |
| மாவட்ட நிருவாகம்
மாவட்ட சட்டசேவகள் ஆணையம் |
| வட்டார நிருவகம்
வட்ட சட்ட பணிகள் ஆணைக்குழு |
| மற்றவை
இந்திய அரசியலமைப்புச் சட்டம்
இந்திய தண்டணைச் சட்டம்
உரிமையியல் நடைமுறைச் சட்டம்
குற்றவியல் நடைமுறைச் சட்டம்
சட்ட சேவைகள் சட்டம் 1987 |
| * பா
* உ
* தொ
 |

**மாவட்ட சட்ட சேவைகள் ஆணையம்** என்பது இந்தியாவின் அரசியல் அமைப்பு சட்டத்தின் படி தேசிய அளவில் ஒவ்வொரு மாவட்ட நீதிமன்றத்தையும் தலைமை இடமாக கொண்டு செயல்படுகிறது. இதன் கீழ் தாலுகா சட்ட சேவைகள் குழுக்கள் செயல்படுகின்றன. இலவச சட்ட உதவியை அரசு வழங்குவதும், சம வாய்ப்புகள் அனைவருக்கும் கிடைக்க உதவுவதும் இதன் முக்கிய குறிக்கோள்கள் ஆகும்.

அதிகாரம்
--------

சட்ட சேவைகள் சட்டத்தின் கீழ் வழங்கப்பட்ட அல்லது ஒதுக்கப்பட்ட அதிகாரம் மற்றும் செயல்பாடுகளைச் செய்யும் வகையில், மாநில சட்ட சேவைகள் ஆணையம் என்று அழைக்கப்படும் ஒரு அமைப்பு ஒவ்வொரு மாநிலத்திலும் உருவாக்கப்பட்டுள்ளது. அதற்கான அதிகாரத்தை, ஒவ்வொரு மாநில அரசாங்கத்திற்கும், இந்திய அரசியலமைப்பின் உறுப்பு 39-ஏ வழங்குகிறது.

அமைவிடம்
--------

இந்திய அரசியலமைப்பின் உறுப்பு 39-ஏ வழங்குகிய அதிகாரத்தின் கீழ் உருவாக்கப்பட்ட தமிழ்நாடு மாநில சட்ட சேவைகள் ஆணையம் மெட்ராஸ் உயர்நீதிமன்ற வளாகத்தில் வடக்கு கோட்டை சாலையில் 'சட்ட உதவி மய்யம்' என்ற கட்டிடத்தில் அமைந்துள்ளது. 

இந்த தமிழ்நாடு மாநில சட்ட சேவைகள் ஆணையத்தின் கீழ் மாவட்ட சட்ட சேவைகள் ஆனையங்களும் மற்றும் தாலுகா சட்ட சேவைகள் குழுக்களும் செயல்படுகின்றன.

மாவட்ட சட்ட சேவைகள் ஆணையம் என்பது ஒவ்வொரு மாவட்ட நீதிமன்றத்தையும் தலைமை இடமாக கொண்டு செயல்படுகிறது.

அரசின் கடமை
-----------

சட்ட அமைப்பின் செயல்பாடுகள் சம வாய்ப்பின் அடிப்படையில் நீதியை ஊக்குவிப்பதை அரசு பாதுகாக்கும். குறிப்பாக, பொருளாதார அல்லது பிற குறைபாடுகள் காரணமாக எந்தவொரு குடிமகனுக்கும் நீதியைப் பெறுவதற்கான வாய்ப்புகள் மறுக்கப்படுவதில்லை என்பதை உறுதிப்படுத்த, இலவச சட்ட உதவியை அரசு வழங்குவதும் அரசின் கடமை ஆகும்.

செயல்பாடுகள்
------------

மாவட்ட சட்ட சேவைகள் ஆணையம் தேசிய சட்ட சேவைகள் ஆணையம் கூறியுள்ள உதவிகளை பனர்களுக்கு வழங்குகிறது. "ஒடுக்கப்பட்ட மற்றும் பின்தங்கிய துறைக்கு நியாயமான மற்றும் அர்த்தமுள்ள நீதியை உறுதி செய்வதற்காக உள்ளடக்கிய சட்ட அமைப்பை ஊக்குவித்தல்" என்பதே இதன் குறிக்கோள் ஆகும்.

மேற்கோள்கள்
-----------

1. ↑  "இந்திய அரசியல் அமைப்பு சட்டம் கூறு 39ஏ" (PDF). `{{cite web}}`: Cite has empty unknown parameter: `|dead-url=` (help)
2. ↑  "National Legal Services Authority!". *nalsa.gov.in* (in ஆங்கிலம்). Retrieved 2020-12-01.
3. ↑  "National Legal Services Authority!". *nalsa.gov.in* (in ஆங்கிலம்). Retrieved 2020-12-01.
4. ↑  "National Legal Services Authority!". *nalsa.gov.in* (in ஆங்கிலம்). Retrieved 2020-12-01.
**கனவுருப்புனைவு இலக்கியம்** (Fantasy literature) இலக்கியத்தில் ஒரு வகைப் பாணி. மாயவாத வித்தைகள், அமானுட கருப்பொருட்கள், பயங்கர மிருகங்கள், கற்பனை உலகுகள், சமூகங்கள் ஆகிய கருட்பொருட்களைப் பற்றி எழுதப்படும் புனைவுப் படைப்புகள் கனவுருப் படைப்புகளாக கருதப்படுகின்றன. 1950கள் வரை கனவுருப்புனைவு எழுத்து இலக்கியத்தில் மட்டும் இருந்தது. அதன் பின்னர் தொலைக்காட்சி நிகழ்ச்சிகள், திரைப்படங்கள், இசை, வரைகதைகள், நிகழ்பட ஆட்டங்கள், ஓவியங்கள் மற்றும் படப் புதினங்கள் (graphic novels) என பல வடிவங்களில் கனவுருப்புனைவுகள் படைக்கப்படுகின்றன.

ஹோமரின் கிரேக்க தொன்ம காவியம் ஒடிசி கனவுருப்புனைவிற்கான கூறுகளைக் கொண்டுள்ளது. ஆனால் 19ம் நூற்றாண்டில் தான் கனவுருப்புனைவு தனிப்பாணியாக உருவானது. 20ம் நூற்றாண்டின் மத்தியில் ஜே. ஆர். ஆர். டோல்கீனின் த லார்ட் ஆப் த ரிங்ஸ் புத்தகங்கள் வெளியான பிறகு கனவுருப்புனைவு பாணி இலக்கிய உலகின் மைய நீரொட்டத்துக்கு வந்தது. 1990களில் ராபர்ட் ஜோர்டான், ஜார்ஜ் ஆர். ஆர். மார்ட்டின், ஜே. கே. ரௌலிங், நீல் கெய்மென் பொன்ற எழுத்தாளர்களின் படைப்புகள் கனவுருப்புனைவு பாணிக்கு வெகுஜன ஆதரவைப் பெற்றுத்தந்தன. தற்போது பல கனவுருப்புனைவுகளை திரைப்படங்களாகவும், தொலைக்காட்சித் தொடர்களாகவும் எடுக்கும் வழக்கமும் அதிகரித்துள்ளது.

மேற்கோள்கள்
-----------

1. ↑  John Grant and John Clute, *The Encyclopedia of Fantasy*, "Taproot texts", p 921 ISBN 0-312-19869-8
2. ↑  Prickett, Stephen (1979). *Victorian Fantasy*. Indiana University Press. பக். 229. பன்னாட்டுத் தரப்புத்தக எண்:0-253-17461-9. .
3. ↑  John Grant and John Clute, *The Encyclopedia of Fantasy*, "Elemental" p 313-4, ISBN 0-312-19869-8
**கிரண் பலியான்** மீரட்டைச் சேர்ந்த ஒரு இந்திய தடகள வீராங்கனை ஆவார். இவர் 2023 ஆம் ஆண்டு சீனாவின் ஹாங்சோவில் நடைபெற்ற 2022 ஆசிய விளையாட்டுப் போட்டியில் பங்கேற்கும் இந்திய தடகள அணிக்கு தேர்ந்தெடுக்கப்பட்டார். இவர் குண்டு எறிதல் போட்டியில் வெண்கல பதக்கம் வென்றார்.

ஆரம்ப வாழ்க்கை மற்றும் பின்னணி
------------------------------

கிரண் பலியான் 1999 இல் பிறந்தார். இவர் உத்தரப் பிரதேசம் முசாபர்நகர் மாவட்டம் புர்பலியான் கிராமத்தைச் சேர்ந்தவர். இவரது தந்தை மீரட் போக்குவரத்து காவல்துறையில் தலைமை காவலராக உள்ளார்.

வாழ்க்கை
--------

**2015:** நவம்பரில், ராஞ்சியில் நடைபெற்ற 18 வயதுக்குட்பட்ட இந்திய தேசிய தடகள சாம்பியன் போட்டியில், 12.49 மீட்டர் தூரம் எறிந்தார்.

**2016:** நவம்பரில், கோயம்புத்தூர் இந்திய 18 வயதுக்குட்பட்ட இந்திய தேசிய தடகள சாம்பியன் போட்டியில் 14.62 மீட்டர் தூரம் எறிந்து மூன்றாவது இடத்தைப் பிடித்தார்.

**2017:** மே 6 அன்று ஓப்ராவில் நடந்த ஒரு தடகள சந்திப்பில் அவர் 15 மீட்டர் தூரம் எறிந்தார். பின்னர் நவம்பர் 2017 இல், விஜயவாடாவில் நடந்த 20 வயதுக்குட்பட்ட இந்திய தேசிய தடகள சாம்பியன் போட்டியில் 14.54 மீட்டர் தூரம் எறிந்து முதலிடம் பிடித்தார். ஒரு மாதம் கழித்து, டிசம்பரில் மங்களகிரியில் நடந்த இந்திய தேசிய தடகள சாம்பியன் போட்டியில், 14.37 மீட்டர் தூரம் எறிந்து மீண்டும் முதல் இடத்தைப் பிடித்தார். 

**2018:** ஏப்ரலில், கோயம்புத்தூரில் நடைபெற்ற 20 வயதுக்குட்பட்டோருக்கான இந்திய தேசிய தடகள சாம்பியன் போட்டியில் 15.23 மீட்டர் தூரம் எறிந்து முதல் இடத்தைப் பிடித்தார். அதே ஆண்டில் அவர் இலங்கையில் சர்வதேச அரங்கில் அறிமுகமானார், மேலும் கொழும்பில் நடந்த தெற்காசிய 20 வயதுக்குட்பட்டோருக்கான சாம்பியன் போட்டியில் 14.77 மீட்டர் தூரம் எறிந்து முதல் இடத்தைப் பிடித்தார். பின்னர், அவர் ஆசிய 20 வயதுக்குட்பட்டோருக்கான சாம்பியன் போட்டியில் ஐந்தாவது இடத்தை மட்டுமே பெற முடிந்தது.

**2020:** 2022 இந்திய தேசிய விளையாட்டுப் போட்டிகளில் 17.14 மீட்டர் தூரம் எறிந்து, பெண்களுக்கான குண்டு எறிதல் போட்டியில் தங்கம் வென்று தேசிய சாதனை படைத்தார். அதே ஆண்டு, சௌத்ரி சரண் சிங் பல்கலைக்கழகத்தை பிரதிநிதித்துவப்படுத்தி, 2020 தேசிய பல்கலைக்கழகங்களுக்கு இடையேயான தடகளப் போட்டியில் தங்கம் வென்றார்.

**2023:** 2022 ஆசிய விளையாட்டுப் போட்டியில் 17.36 மீட்டர் தூரம் எறிந்து வெண்கலப் பதக்கம் வென்றார்.

மேற்கோள்கள்
-----------

1. ↑  "Shot putter Kiran Baliyan wins India's first athletics medal in Asian Games". *Hindustan Times* (in ஆங்கிலம்). 2023-09-29. பார்க்கப்பட்ட நாள் 2023-09-29.
2. 1 2 3 4  "Kiran BALIYAN | Profile | World Athletics". *worldathletics.org*. பார்க்கப்பட்ட நாள் 2023-09-29.
3. ↑  "मेरठ की किरन बालियान ने रिकार्ड के साथ जीता गोल्‍ड, पारुल चौधरी को भी स्‍वर्ण". *Jagran* (in இந்தி). பார்க்கப்பட்ட நாள் 2023-09-29.
4. ↑  "Inter-university athletics | Narendra, Komal and Jyothi win second golds" (in en-IN). .
5. ↑  "Hangzhou Asian Games | Kiran Baliyan ends India’s 72-year wait for a women’s shot put medal". .
**கிரேசு குஜ்ஜர்** (ஆங்கிலம்: *Grace Kujur*; இந்தி: ग्रेस कुजूर-பிறப்பு 3 ஏப்ரல் 1949) என்பவர் இந்தியாவின் சார்க்கண்டு மாநிலம் ராஞ்சியைச் சேர்ந்த ஓர் ஆதிவாசி பெண் கவிஞர். இவரது தந்தை பேட்ரிக் குஜ்ஜர் மற்றும் தாய் ரூத் கெர்கெட்டா. ஓரான் (குருக்) குடும்பத்தில் பிறந்த கிரேசு குஜ்ஜர், 2008ஆம் ஆண்டு புது தில்லியில் உள்ள அகில இந்திய வானொலியின் இயக்குநரகத்தின் பொது இயக்குநரகத்திலிருந்து தலைமை இயக்குநர் (நிரல்) பதவியிலிருந்து ஓய்வு பெற்றார். கிரேசு குஜ்ஜர் 1966 முதல் எழுதத் தொடங்கினார். இவருடைய கவிதைகள் பல்வேறு இலக்கிய இதழ்கள் மற்றும் செய்தித்தாள்களான, 'இந்துஸ்தான்', 'ஆஜ்', 'யுத்ரத் ஆம் ஆத்மி', 'ஆர்யவ்ரத்', 'ஜார்கண்டி பாஷா சாகித்திய சமசுகிருதி அக்ரா' போன்றவற்றில் வெளியிடப்பட்டுள்ளன. இவருடைய கவிதைகள் 'கலாம் உட்படப் பல கவிதைத் தொகுப்புகளில் சேர்க்கப்பட்டுள்ளன. உகல்டி ஆக்' மற்றும் 'லோக்பிரியா ஆதிவாசி கவிதாயேன்' கவிதைத் தொகுப்புகளாகும். இவர் வானொலி நாடகங்கள் மற்றும் நகைச்சுவை துணுக்குகளையும் எழுதியுள்ளார். இவரது நாடகம், 'மஹுவா கிரா ஆதி ராத்', மாந்திரீகம் பற்றி மிகவும் பிரபலமாக விவாதிக்கப்படுகிறது.

மேற்கோள்கள்
-----------

1. ↑  "हिन्दी कविताओं की रचयिता - ग्रेस कुजुर". Retrieved October 2, 2018.
2. ↑  Lokpriya Aadivasi Kavitayen |
3. ↑  "कवयित्री ग्रेस ने अपनी रचनाओं से मोहा मन". Retrieved October 2, 2018.
**பி. டி. லீ. செங்கல்வராய நாயக்கர்** (இவர் **பி. டி. லீ. செங்கவராய நாயகர்** என்றும் அழைக்கபடுகிறார், Chengalvaraya Naicker) (1829-1874) என்பவர் ஒரு வள்ளலாவார். இவர் காஞ்சிபுரத்தை அடுத்த ஊவேரி என்னும் சிற்றூரில்வன்னிய குல சத்திரியர்  சாதியில் பிறந்தவர் .... இவர் சென்னை இராணுவத்தில் துபாசியாகப் (மொழிபெயர்ப்பாளர்) பணிபுரிந்தார். இவர் தன் சொந்த சம்பாத்தியத்தில் சேர்த்த சொத்துகள் மூலம் ஏழைகள், அனாதைக் குழந்தைகள் பயன் பெறும் வகையில் பல சமுதாய சேவைகளைச் செய்தவராவார்.

அறப்பணிகள்
----------

செங்கல்வ நாயக்கர் நாட்டில் ஏற்பட்ட பஞ்சத்தின்போது பாதிக்கப்பட்ட ஒரிசா மக்களுக்குத் தனி ஒரு ஆளாக நின்று பல இலட்சம் மதிப்புள்ள உதவிப்பொருட்களை தன் சொந்தச் செலவில் அனுப்பினார். இது போன்ற பல அறப்பணிகளைச் செய்துள்ளார்.

செங்கல்வ நாயக்கர் தனது சொத்துக்கள் அனைத்தையும் உயில் மூலம் எழுதி அறக்கட்டளை ஒன்றை ஏற்படுத்தினார்.. இதன் மூலம் வள்ளல் பி. டி. லீ. செங்கல்வராய நாயக்கர் அறக்கட்டளை, வேப்பேரி,சென்னை-7 என்ற முகவரியில் கடந்த 145 ஆண்டுகளாகச் செயல்பட்டு வருகிறது. இவ்வறக்கட்டளை மூலம் பல்வேறு கல்வி நிறுவனங்களான, மருத்துவம், தொழிற்கல்வி, பொறியியற்கல்வி போன்ற கல்வி நிறுவனங்கள் உருவாக்கப்பட்டு அதில் ஏழை, எளிய மக்கள் பயன் பெறும்வகையில் செயல்பட்டு வருகின்றன.

மேற்கோள்கள்
-----------

1. ↑  V. Tiruvenkataswami, தொகுப்பாசிரியர் (1942). *Centenary Commemoration Book, 1842-1942*. Pachaiyappa's College, Madras. பக். 62.. "P. T. Lee Chengalvaraya Naicker ( 1829-74 ) was the son of Peroomall Naicker , who was employed in the Madras Army"
2. ↑  "செங்கல்வராய அறக்கட்டளைத் தலைவராக நீதிபதி ஏ.கே.ராஜன் நியமனம்". Dinamani. Retrieved 25 செப்டம்பர் 2015. `{{cite web}}`: Check date values in: `|accessdate=` (help)
3. ↑  சிந்தனையாளன் (இதழ்) பக் 49,சூலை 2015
**யசோமதி தாக்கூர்** என்பவர் இந்திய அரசியல்வாதியும் மகாராட்டிரா சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். இவர் 2020-2022 மகாராட்டிராவின் அமராவதி மாவட்ட அரசாங்கத்தின் பாதுகாவலர் அமைச்சராகவும், 14ஆவது மகாராட்டிர சட்டமன்ற உறுப்பினராகவும் இருந்தார். இவர் தியோசா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராகப் பணியாற்றினார்.

கர்நாடக மாநில காங்கிரசு கட்சி விவகாரங்களுக்கான அகில இந்திய காங்கிரசு செயலாளராக யசோமதி தாக்கூர் நியமிக்கப்பட்டார். இவர் மகாராட்டிராவின் அமராவதிக்கு அகில இந்திய காங்கிரசு குழுச் செயலாளராக நியமிக்கப்பட்டார்.

தியோசா சட்டமன்ற சட்டமன்ற உறுப்பினராக 2009ஆம் ஆண்டிலிருந்து யசோமதி தாக்கூர் தொடர்ந்து மூன்று வெற்றி பெற்று பணியாற்றிவருகின்றார். இவருக்கு முன், இவரது தந்தை ஒரே இத்தொகுதியில் பலமுறை பிரதிநிதித்தியுள்ளார்.

உத்தவ் தாக்கரே தலைமையிலான மகாவிகாசு அகாடி அரசில் அமைச்சராகப் பதவியேற்றார். அமராவதி மாவட்டத்தின் பாதுகாப்பு அமைச்சராகவும் இருந்தார்.

கிரிமினல் வழக்கு(கள்)
---------------------

**2012 தாக்குதல் வழக்கு**

இந்த வழக்கில் அமராவதியில் உள்ள நீதிமன்றம் அக்டோபர் 15ஆம் தேதி மாநிலத்தின் பெண்கள் மற்றும் குழந்தைகள் மேம்பாட்டுத் துறை அமைச்சராக இருக்கும் தாக்கூர் மற்றும் அவரது ஓட்டுநர் உட்பட 3 பேர் குற்றவாளிகள் என்று தீர்ப்பளித்தது. இவர்களுக்கு மூன்று மாதச் சிறைத்தண்டனை விதித்தது.

சட்டமன்ற தளிகா தலைவர் 2019
--------------------------

நாக்பூர் விதர்பாவில் நடைபெற்ற மகாராட்டிரச் சட்டசபையின் குளிர்காலக் கூட்டத் தொடருக்கு 16 திசம்பர் 2019 அன்று நானா படோலே அவர்களால் சட்டப்பேரவை தளிகா தலைவராக நியமிக்கப்பட்டார்.

மேற்கோள்கள்
-----------

1. ↑  Indian National Congress website: press release regarding appointment as AICC Secretary, 31 March 2018

வெளி இணைப்புகள்
---------------

* யஷோமதி தாக்கூரின் அதிகாரப்பூர்வ இணையதளம்
**வன்முறை மற்றும் மோசடிக்கு எதிரான ஆண்கள்** (Men Against Violence and Abuse) என்பது பாலின அடிப்படையிலான வன்முறையைத் தடுக்கும் ஓர் இந்திய அமைப்பாகும். 1993 ஆம் ஆண்டில் தொடங்கப்பட்ட இவ்வமைப்பு பெண்களுக்கு எதிரான வன்முறைகளைத் தடுப்பதில் பணியாற்றும் நாட்டின் முதல் ஆண்கள் அமைப்பாகும்.

வரலாறு
------

பெண்களுக்கு எதிரான வன்முறை மற்றும் மோசடிக்கு எதிரான ஆண்கள் அமைப்பு தொடர்பான விளம்பரம் 1991 ஆம் ஆண்டில் மும்பையில் உள்ள பல இதழ்களில் வெளியிடப்பட்டது. சி.ஒய்.கோபிநாத்து என்ற ஒரு பத்திரிகையாளரால் வெளியிடப்பட்ட இவ்விளம்பரத்துடன் இவ்வமைப்பு தொடங்கியது  பாலின அடிப்படையிலான வன்முறையை எதிர்க்க விரும்பும் ஆண்களை சேர்க்க இவ்விளம்பரம் வெளியிடப்பட்டது. 205 ஆண்கள் இதற்கு ஆதரவாகப் பதிலளித்தனர்.  இத்தகைய ஆண்கள் ஒரு வருடம் அல்லது அதற்கு மேலாக சந்தித்து, ஒரு முக்கிய குழுவை உருவாக்கினர். அரிசு சதானி இக்குழுவின் தலைவராக ஆனார்.  ஆண்களும் பெண்களும் "ஆணாதிக்கத்தின் தளைகளிலிருந்து விடுவிக்கப்பட வேண்டும்" என்று குழு உணர்ந்தது. 1993 ஆம் ஆண்டு மார்ச்சு மாதத்தில் குழு மும்பையில் முறையாக அமைய ஏற்பாடு செய்யப்பட்டது.   1996 ஆம் ஆண்டு இச்சங்கம் மராத்தியில் எழுதப்பட்ட *ஆண்களின் வெளிப்பாடுகள்* என்ற பத்திரிகையைத் தொடங்கியது, இது ஆண்டுதோறும் தீபாவளியின் போது வெளியிடப்படுகிறது. 

சதானி, 2006 ஆம் ஆண்டில் வன்முறை மற்றும் மோசடிக்கு எதிரான ஆண்கள் அமைப்பிற்காக, மக்கள்தொகை குழுவிடமிருந்து *யுவ மைத்ரி* எனப்படும் ஒரு முன்னோடித் திட்டத்தை உருவாக்க ஒரு முன்னோடித் திட்டத்தை உருவாக்க நிதியுதவியைப் பெற்றார்.   இந்த திட்டம் இளைஞர்களை ஒரு முகாம் அனுபவத்திற்கு கொண்டு வந்தது, அங்கு அவர்கள் பாலின பாத்திரங்கள் மற்றும் பாலினங்களுக்கிடையிலான உறவுகள் பற்றி விவாதித்து பிரதிபலித்தனர்.  *யுவ மைத்ரி* திட்டம் இன்னும் இவ்வமைப்பின் நிரலாக்கத்தின் ஒரு பகுதியாக உள்ளது மற்றும் 2014 ஆம் ஆண்டில் சுமார் 80,000 இளைஞர்களை சென்றடைந்தது. 500 இளைஞர் வழிகாட்டிகளையும் உருவாக்கியது. 

வன்முறை மற்றும் மோசடிக்கு எதிரான ஆண்கள் அமைப்பு மகாராட்டிரா மாநிலத்தில் செயல்படுகிறது. ஆலோசனை, திருமணம் செய்து கொள்ளும் தம்பதிகளுக்கான வழிகாட்டுதல், பெண்களுக்கான தற்காப்பு வகுப்புகள், உதவி எண்னில் அழைப்பு மற்றும் பாலின பிரச்சனைகளைக் கையாளும் பிற பயனுள்ள திட்டங்களை இந்த அமைப்பு வழங்குகிறது. இந்த அமைப்பினரும் பெண்கள் குழுவான அக்சராவும் மும்பை கல்லூரிகளில் பாலின அடிப்படையிலான வன்முறை மற்றும் பாலின பிரச்சனைகள் பற்றிய தகவல்களை வெளியிட்டுள்ளனர்.  ஆண்கள் தங்கள் வாழ்வில் உள்ள பிரச்சனைகளை மற்ற ஆண்களிடம் வெளிப்படுத்தவும் இந்த அமைப்பு ஓர் இடத்தையும் வழங்குகிறது. 

இங்கா ஆக்டே என்பவர் 2018 ஆம் ஆண்டில் இயக்கிய, ஓர் என்ற ஆவணப்படம், இவ்வமைப்பினர் செய்த சில வேலைகளை விவரிக்கிறது.

மேற்கோள்கள்
-----------

1. 1 2 3 4  Sadani, Harish (Spring 2015). "Young Men in India Challenging Sexism and Rape Culture". *Voice Male* **19** (65): 14–15. .
2. 1 2 3
3. 1 2 3 4  Pisharoty, Sangeeta Barooah (2014-11-19). "From the other side of the prism" (in en-IN). *The Hindu*. பன்னாட்டுத் தர தொடர் எண்:0971-751X. . Pisharoty, Sangeeta Barooah (19 November 2014). "From the other side of the prism". *The Hindu*. ISSN 0971-751X. Retrieved 10 August 2018.
4. ↑  Halim, Moeena (30 January 2017). "Even Men Need to Be Liberated: Men against Violence and Abuse Co-Founder". *India Today*. .
அறுசுவையான உணவில் **கூட்டு** என அழைக்கப்படும் காய்கறிகளும் பருப்பும் சேர்ந்து சமைக்கப்படும் உணவு பதார்த்தர்த்திற்கு சிறப்பான இடமுண்டு. இது மிகவும் கெட்டியாகவும் இல்லாமல், குழம்பு போல தண்ணீராகவும் இல்லாமல் இடைப்பட்ட பதத்தில் சமைக்கப்படும் பண்டமாகும். சாப்பிடப்பழகும் குழந்தைகள் முதல் ஜீரணமாக கஷ்டப்படும் வயதானோர் வரை எந்த வயதிலுள்ளோரும் சாப்பிடக்கூடிய அருமையான பதார்த்தமாகும்.

கூட்டுடன் சாதம் என்பது ஒரு முழுமையான உணவாக கருதப்படுகிறது. காய், பருப்பு, தேங்காய், உப்பு, காரம் என்று எல்லாம் கலந்த கலவையில் கூட்டு தயாரிக்கப்படுகிறது. மேலும் எண்ணெய் குறைவாக உபயோகிப்பதால் உடலுக்கும் தீங்கு விளைவிக்காது. செய்வதற்கும் மிகவும் எளிதானது. கூட்டிற்கு பூசணி, புடலங்காய், பீர்க்கங்காய், கொத்தவரங்காய், அவரைக்காய், கோஸ், வெள்ளரிக்காய், மற்றும் கத்திரிக்காய் போன்ற பல காய்கள் பயன்படுத்தப் படுகின்றன. இரண்டு காய்களை சேர்த்தும் கூட கூட்டுகள் செய்வதுண்டு…

விருந்து சாப்பாடு என அழைக்கபடும் உணவில் வேக வைத்த சாதம் (சோறு), சாம்பார், ரசம், அவியல், பொரியல், அப்பளம், தயிர், பாயாசம் மற்றும் ஊறுகாய் போன்றவற்றுடன் கூட்டும் இருந்தால் தான் அந்த விருந்தே முழுமையடையும்.

எல்லா வகையான கூட்டுகளும் ஏதாவது ஒரு காய்கறியும் ஒரு பருப்பும் சேர்ந்தே சமைக்கப்படுவதாகும். கூட்டு பெரும்பாலும் 

* பொரிச்ச கூட்டு
* அரைத்து விட்ட கூட்டு என இரண்டு வகைகளாக பிரிக்கப்பட்டுள்ளது.

ஆனால் மூலப்பொருட்கள் இரண்டு வகையிலும் காய்கறி மற்றும் பருப்புதான்

பொரிச்ச கூட்டு
--------------

எந்த மூலப்பொருளையும் அரைக்காமல் அப்படியே வேகவைத்து சமைப்பது பொரிச்ச கூட்டு என்று அழைக்கப்படுகிறது. பீன்ஸ், அவரைக்காய் போன்ற காய்கறிகளும் வறுத்த வெள்ளை உளுந்து மற்றும், மிளகு, காய்ந்த மிளகாய் வத்தல், தேங்காய் போன்றவைகளே இத்தகைய கூட்டு செய்ய தேவையான அடிப்படை பொருட்களாகும்.

மேற்கோள்கள்
-----------

1. ↑
கூட்டு அழைப்பு ஒன்றை ஏற்படுத்தவென வடிவமைக்கப்பட்ட ஒரு பாலிகாம் (Polycom) தொலைபேசி.
**கூட்டுத் தொலைபேசி அழைப்பு** (*conference call*) என்பது தொலைபேசி அழைப்பு ஒன்றை அழைப்பவர் ஒன்றுக்கு மேற்பட்ட நபர்களுடன் ஒரே நேரத்தில் பேசவும் அழைக்கப்பட்ட நபர்களும் பேச்சில் பங்கேற்கவும் உதவும் ஒரு முறை ஆகும். இந்தக் கூட்டு அழைப்பு அழைக்கப்பட்டவர்களும் பங்கேற்கும் படியாகவோ அல்லது அழைப்பவர் பேசுவதை மட்டும் கேட்கும் படியாகவோ தேவைக்கேற்ப வடிவமைக்கப்பட்டிருக்கும். அது சில சமயம் தொலைக் கூட்ட ஒலி (*ATC*, Audio Tele-Conference) என்று குறிப்பிடப்படுகிறது.

கூட்டு அழைப்புகள் அழைக்கப்படுபவர்கள் அனைவரையும் அழைப்பில் இணத்துக்கொள்ளும்படி வடிவமைக்கப்பட்டிருக்கும். இருப்பினும், பங்கேற்பவர்கள் தாங்களாகவே கூட்டு அழைப்பில் இணைந்து பேசவும் வாய்ப்புள்ளது. அதற்கு அவர்கள் "கான்ஃப்ரன்ஸ் பிரிட்ஜ்" (conference bridge) என்ற குறிப்பிட்ட கருவியின் மூலம் குறிப்பிட்ட தொலைபேசி எண்ணை சுழற்றி தங்களை இணைத்துக் கொள்ளலாம்.

கூட்டு அழைப்பில் பங்கேற்கும் அனைவரையும் இணைக்கும் கூட்டுப் பாலத்தை (conference bridge) செவ்வனே கவனிக்க நிறுவனங்கள் ஒரு குறிப்பிட்ட நபரை பயன்படுத்திக் கொள்கின்றனர். இவர் அழைப்பில் பங்கேற்பவர்களின் தொலைபேசி எண்கள் மற்றும் தபால் பெட்டி எண்கள் ஆகியவற்றை தந்து கூட்டு அழைப்பு நடத்த உதவுவார். 

மிகக் குறைவாக *மூன்று வழி அழைப்புகள்* (Three-way calling) என்பது அதிகப்படியான கட்டணத்தில் வீட்டு தொலைபேசிகளையோ அல்லது அலுவலகத் தொலைபேசிகளையோ இணைக்க உதவுகிறது. இந்த மூன்று வழி அழைப்பிற்கு, முதலில் அழைக்கப்பட்டவரின் எண் சுழற்றப்படுகிறது. பிறகு ஹுக் ஃப்ளாஷ் பொத்தான் (அல்லது மறு அழைப்புப் பொத்தான்) அழுத்தப்படுகிறது. பிறகு மற்றொரு நபரின் தொலைபேசி எண் சுழற்றப்படுகிறது. அந்த அழைப்பு மணி ஒலிக்கும் போதே ஃப்ளாஷ் பொத்தானை மீண்டும் அழுத்தவேண்டும். அப்பொழுதுதான் மூன்று நபர்களின் தொலைபேசிகளும் ஒன்றுடனொன்று இணைக்கப்படும். இது ஏற்கனவே இணைக்கப்பட்டுள்ள ஒரு அழைப்பிற்கு இரண்டாவது வெளிச் செல்லும் அழைப்பை அனுமதிக்கிறது.

பயன்பாடு
--------

### தொழில்

### கேளிக்கை இணைப்பு

### குறைந்த கட்டண கூட்டழைப்புகள்

### முன்னதாகவே பணம் செலுத்தப்பட்ட கூட்டழைப்புகள்

### இலவச கூட்டழைப்புகள்

### உபரிக்கான கூட்டழைப்புகள்

### குறைகளுக்கான பொதுவான காரணங்கள்

IMSல் கூட்டழைப்புகள்
--------------------

குறிப்புகள்
-----------

1. ↑  John J. Heitmann (2011-11-29). "FCC ICC/USF Reform Order Published in Federal Register". .
2. ↑  FCC Releases Connect America Fund Order, Reforms USF/ICC for Broadband, pg 215
3. ↑  "Let the Challenges Begin! USF/ICC Order under Attack as Parties Turn to Courts". 2011-12-11. .

மேற்கோள்கள்
-----------
கூம்பு வெட்டுகளின் வகைகள்
கூம்புவெட்டுகளின் அட்டவணை- *Cyclopaedia*, 1728
கணிதத்தில் **கூம்பு வெட்டு** (conic section) என்பது ஒரு செங்குத்து வட்டக் கூம்பும், ஒரு மட்டமான தளமும் ஒன்றையொன்று வெட்டும்போது உருவாகும் வளைகோடுகள் ஆகும். கூம்பு வெட்டுக்கோடுகளைப்பற்றி சுமார் கி.மு 200 இலிருந்தே ஆராயப்பட்டுள்ளது. அக்காலத்தில் பெர்காவைச் சேர்ந்த அப்பொலோனியஸ் என்பார் கூம்பு வெட்டுக்கோடுகளின் இயல்புகள் பற்றி முறையாக ஆராய்ந்துள்ளார்.

கூம்பு வெட்டுக்களின் வகைகள்
---------------------------

சிறப்பாக அறியப்பட்ட இரண்டு இத்தகைய வடிவங்கள் வட்டமும், நீள்வட்டமும் ஆகும். கூம்பினதும் தளத்தினதும் வெட்டுக்கோடுகள் மூடிய வளைகோடுகளாக இருக்கும்போது இவ்விரு வடிவங்களும் உருவாகின்றன. வட்டம், நீள்வட்டத்தின் ஒரு சிறப்பு வகையாகும். வெட்டுகின்ற தளம் கூம்பின் அச்சுக்குச் செங்குத்தாக இருக்கும்போது வட்டம் உருவாகும். தளம் கூம்பின் உற்பத்திக் கோட்டுக்கு இணையாக அமைந்தால் உருவாகும் வடிவம் பரவளைவு (parabola) ஆகும். தளம் உற்பத்திக்கோட்டுக்கு இணையாக அமையாவிட்டால் அதிபரவளைவு (hyperbola) உருவாகின்றது.

புள்ளிகளின் ஒழுக்குகளாக கூம்பு வெட்டுக்கள்
------------------------------------------

கூம்பு வெட்டுக்களில் ஒவ்வொரு வகையையும் ஒரு குறிப்பிட்ட இயல்பைக் கொண்ட எல்லாப் புள்ளிகளினதும் ஒழுக்கு என்று வரையறுக்க முடியும்.

நிலையான குவியம் *F* மற்றும் இயக்குவரை கொண்டநீள்வட்டம் (*e*=1/2), பரவளைவு (*e*=1) and அதிபரவளைவு (*e*=2)
கூம்புவெட்டுகளின் வரைகலைத் தோற்றங்கள்

இவற்றையும் பார்க்கவும்
----------------------

* இருபடிச் சார்பு.

வெளியிணைப்புக்கள்
-----------------

* Special plane curves: Conic sections
* 
* Occurrence of the conics பரணிடப்பட்டது 2002-09-23 at the வந்தவழி இயந்திரம் in nature and elsewhere

மேற்கோள்கள்
-----------

1. ↑  Brannan, Esplen & Gray 1999, ப. 13
2. ↑  Cohen, D. *Precalculus: With Unit Circle Trigonometry* (Stamford: Thomson Brooks/Cole, 2006), p. 844.
3. ↑  Brannan, Esplen & Gray 1999, ப. 19; Kendig 2005, ப. 86, 141
**கேரள மாணவர் ஒன்றியம்** (ஆங்கிலம்: *Kerala Students Union*, மலையாளம்: കേരള സ്റ്റുഡന്റ്സ് യൂണിയൻ) என்பது இந்திய தேசிய காங்கிரசின் மாணவர் பிரிவான இந்திய தேசிய மாணவர் ஒன்றியத்தின் கேரள மாநிலக் கிளையாகும். இவ்வமைப்பு 1957 ஆம் அண்டு மே 30 இல் ஆலப்புழையில் தோற்றுவிக்கப்பட்டது.

விவரம்
======

கேரள மாணவர் ஒன்றியம் கேரள மாநிலத்தில் மிகப்பெரிய மாணவர் அமைப்புகளில் ஒன்றாகும். இவ்வமைப்பு மாணவர் செயல்பாடுக்கான வழிமுறை முற்போக்குச் சிந்தனை, சமயசார்பற்ற பார்வை மற்றும் ஜனநாயக நடத்தை ஆகியவற்றைச் சார்ந்திருக்க முன்மொழிகிறது. மாநிலத்தில் பேருந்துகளிலும் படகுகளிலும் மாணவர்களுக்குப் பயணச் சலுகை வேண்டும் என நடத்தப்பட்ட புகழ்பெற்ற "ஓரனா சமரம்" எனும் மாணவர்கள் போராட்டத்தின் வாயிலாக இது மாணவர் அரசியலில் நுழைந்தது. இதைத் தோற்றுவித்த ஏ. கே. அந்தோணி, வயலார் ரவி, உம்மன் சாண்டி, ஏ. சி. ஜோசு, வி. எம். சுதீரன் மற்றும் எம். ஆர். பிரசாத் போன்ற பெரும்பாலான தலைவர்கள் இந்தியத் தேசியக் காங்கிரசின் பல உன்னத பொறுப்புகளில் சேர்ந்துள்ளனர். இது புதிய இளம் இரத்தங்களை காங்கிரசில் செலுத்துவதாலும் அரசியல் அரங்கில் நுழைகின்ற புதிய தலைவர்களின் ஒரு முழுத் தலைமுறையைக் கொண்டுள்ளதாலும் இரண்டு தலைமை அமைச்சர்கள் உட்பட பல நாடாளுமன்ற மற்றும் சட்டமன்ற உறுப்பினர்களைத் தந்துள்ளது.

வெளியிணைப்புகள்
---------------

* [  அதிகாரபூர்வ இணையதளம்]

மேற்கோள்கள்
-----------

1. ↑  "എം.എ. ജോൺ". August 29, 2020 – via Wikipedia.
2. ↑  "MA John passes away". *The New Indian Express*.
3. ↑  "Congress Leader M A John Found Dead". *www.outlookindia.com/*.
**கோட்டைமேடு** என்பது சேலம் மாவட்டம், காடையாம்பட்டி வட்டம், கஞ்சநாயக்கன்பட்டி ஊராட்சியைச் சேர்ந்த ஒரு சிற்றூராகும். இவ்வூர் மேலூர், கீழூர், முஸ்லீம் தெரு, புளியமரத்து கொட்டாய் என நான்கு பகுதிகளைக் கொண்டது.

இதன் வடக்கில் *வடமனேரி*, (வடமனேரி சேலம் மாவட்டத்தில் உள்ள நீர்நிலைகளில் மிகப்பெரிய ஏரியாகும்) கிழக்கில் *மேற்கு சரபங்கா நதி*, மேற்கில் சோலைகொட்டாய், தெற்கில் கலர்காடு ஆகியவை இதன் சுற்றுப்புறத்தில் அமைந்துள்ளது. மேலும் இவ்வூரின் தென்மேற்கில் ஒடசல் ஏரி உள்ளது. தாராபுரம் மற்றும் கஞ்சனாயக்கன்பட்டியை இணைக்கும் புது ரோடு சாலை கோட்டைமேடு வழியாகச் செல்கிறது.

தொழில்கள்
---------

கோட்டைமேடு ஊரின் முக்கிய தொழில் விவசாயம் ஆகும். நெல், கரும்பு, பருத்தி, சாமந்தி பூ, காய்கறிகள் ஆகியன முக்கியமாக விளைவிக்கபடுகிறது. மேலும் விசைத்தறி, கைத்தறி மற்றும் பாய் உற்பத்தி போன்ற தொழிலிலும் மக்கள் பரவலாக ஈடுபட்டு வருகின்றனர். விவசாயம் மற்றும் கட்டிட கூலிகளாகவும் உள்ளனர்.

வழிபாட்டுத்தலங்கள்
------------------

கோட்டைமாரியம்மன் கோவில்
இந்து மற்றும் இஸ்லாம் வழிபாட்டுத்தலங்கள் இங்கு உள்ளன. ஸ்ரீ கோட்டைமாரியம்மன் திருக்கோவில், செல்லாண்டியம்மன் கோவில், சக்தி விநாயகர் கோவில் போன்றவை உள்ளன. கோட்டைமாரியம்மன் கோவில் சித்திரை (மே மாதம்) மாதங்களிலும், செல்லாண்டியம்மன் ஆடியிலும் (சூலை) பண்டிகைகள் கொண்டாடப்படுகின்றன. இஸ்லாமியர்களின் ஜமாத் பள்ளிவாசல் இங்கு உள்ளது.

கல்வி
-----

கோட்டைமேட்டில் உள்ள ஊராட்சி ஒன்றிய நடுநிலைப்பள்ளி, குழந்தைகள் கல்வி கற்க உதவுகிறது. இங்கு மொத்தம் 200 மாணவர்கள் பாடம் படிக்கின்றனர். இவ்வூரை சுற்றியுள்ள பகுதிகளிலிருந்தும் மாணவர்கள் இப்பள்ளியில் கற்கின்றனர். மொத்தம் எட்டு ஆசிரியர்கள் இப்பள்ளியில் உள்ளனர். இப்பள்ளி காடையாம்பட்டி ஊராட்சி ஒன்றியத்தினால் நிர்வகிக்கபடுகிறது. பள்ளியினை சிறப்பாக செயல்படுத்த பெற்றோர் ஆசிரியர் கழகம் ஏற்படுத்தப்பட்டுள்ளது.

குறிப்புகளும் மேற்கோள்களும்
---------------------------


1. ↑  "tamilmurasu news". Archived from the original on 2020-08-11. Retrieved 2018-07-17.
2. ↑  "Pums-Kottaimedu-New-School". Archived from the original on 2018-07-23. Retrieved 2018-07-17.
கோதுமையும் களைகளும்
**கோதுமையும் களைகளும்** இயேசு தனது போதனைகளின் போது கூறிய உவமான கதையாகும். இதில் உலகின் கடைசி நாள் பற்றி இயேசு கூறுகின்றார். இது மத்தேயு 13:24-30 இல் காணப்படுகிறது. இது பூமியில் உள்ள பாவ வழியில் செல்வோர் மீது கடவுள் காட்டும் பொருமையை விளக்குகிறது.

உவமை
----

பண்ணையாளர் ஒருவர் தம் வயலில் நல்ல விதைகளை விதைத்தார். அவருடைய பணியாள்கள் தூங்கும்போது அவருடைய பகைவன் வந்து கோதுமைகளுக்கிடையே களைகளை விதைத்துவிட்டுப் போய்விட்டான். பயிர் வளர்ந்து கதிர் விட்டபோது களைகளும் காணப்பட்டன. பண்ணையாளரின் பணியாளர்கள் அவரிடம் வந்து," ஐயா, நீர் உமது வயலில் நல்ல விதைகளை அல்லவா விதைத்தீர்? அதில் களைகள் காணப்படுவது எப்படி? என்று கேட்டார்கள். அதற்கு அவர்," இது பகைவனுடைய வேலை" என்றார். உடனே பணியாளர்கள் அவரிடம்," நாங்கள் போய் அவற்றைப் பறித்துக் கொண்டு வரலாமா? உம் விருப்பம் என்ன?"என்று கேட்டார்கள். அவர்,"வேண்டாம், களைகளைப் பறிக்கும்போது அவற்றோடு சேர்த்துக் கோதுமையையும் நீங்கள் பிடுங்கி விடக்கூடும். அறுவடைவரை இரண்டையும் வளர விடுங்கள். அறுவடை நேரத்தில் அறுவடை செய்வோரிடம்," முதலில் களைகளைப் பறித்துக் கொண்டு வந்து எரிப்பதற்கெனக் கட்டுகளாகக் கட்டுங்கள். கோதுமையையோ என் களஞ்சியத்தில் சேர்த்து வையுங்கள்" என்று கூறுவேன்" என்றார்.

பொருள்
------

இங்கு பண்ணையாளர் இயேசுவாகும் பணியாளர் தேவதூதர் ஆவர். கோதுமை நீதிமான்கள் களைகள் பாவிகளையும் குறிக்கிறது. இது உலகின் முடிவில் நடக்க இருக்கும் நீதிமான்களை பாவிகளிடமிருந்து பிரிக்கும் நிகழ்வை விளக்குகிறது. இங்கு களைகளும் இறுதி நாள் வரை விடப்படுகிறது இதன் மூலம் கடவுள் பாவிகளுக்கு இறுதிநாள் வரை மனம் மாற சந்தர்ப்பத்தை கடவுள் கொடுத்துள்ளார் என்பதை குறிக்கிறது.

மேலும் இது தனி மனித நோக்கில் பண்ணை ஒரு மனிதனின் இதயத்துக்கும் கோதுமை நல்லெண்ணங்களுக்கும் களைகளை தீய எண்ணத்துக்கும் ஒப்பிடலாம். மேலும் இங் பகைவன் எனப்படுவது அலகையை குறிக்கும்.

இவற்றையும் பார்க்கவும்
----------------------

* இயேசுவின் உவமைகள்

உசாத்துணை
---------

* கத்தோலிக்க கலைக்களஞ்சியம் உவமைகள்
* மதுரை தமிழ் இலக்கிய மின்தொகுப்புத் திட்டம்

வெளியிணைப்பு
------------

தமிழ் கிறிஸ்தவ சபை பரணிடப்பட்டது 2007-02-12 at the வந்தவழி இயந்திரம்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |

மேற்கோள்கள்
-----------

1. ↑  "Gospel of Thomas Saying 57". Peter Kirby. Retrieved 9 July 2019.
2. ↑  Liddell, H G; Scott, R (1996). *A Greek-English Lexicon*. Oxford: Clarendon. "under "ζιζάνια". The plural form (Zizania) has in modern times been adopted as the botanical name for wild rice."
3. ↑  "Thayer's Lexicon: ζιζάνια". Blueletterbible.org. Retrieved 2013-11-09.
**வல்லாள மகாராசன் கதை** பாடியவர் ‘அருணாசல கீர்த்தனை’ பாடிய காஞ்சிபுரம் வீராணப் புலவர். ‘வல்லாள மகாராஜா சருக்கம் என இந்தக் கதை16ஆம் நூற்றாண்டை சேர்ந்த சைவ எல்லப்ப நாவலரின் ‘அருணாசல புராணம்’ நூலிலும் உள்ளது.

காலம்
-----

இந்நூலின் காலம் 16ஆம்நூற்றாண்டு ஆகும்.

கதை
---

வல்லாள மகாராசன் திருவண்ணாமலையில் இருந்துகொண்டு ஆட்சிபுரிந்துவந்தான். மகப்பேறு இல்லாமல் கவலையுற்றிருந்தான். கவலையைப் போக்க அறம் செய்ய விரும்பிய அவன் தன்னிடமுள்ள எதனையும் யார் வேண்டுமானாலும் கேட்டுப் பெற்றுக்கொள்ளலாம் என முரசறைந்து தெரிவித்தான். சிவபெருமான் அவனுக்கு அருள்புரிய விரும்பி ஒரு சங்கமர் (சைவத் துறவி) கோலத்தில் அவனிடம் வந்தார். சிற்றின்பம் நுகரத் தனக்கு ஒரு பெண் வேண்டும் என்று கேட்டார். 

அரசன் கணிகையரை அழைத்துவர ஆணையிட்டான். அப்போது கணிகையரின் ஒவ்வொரு வீட்டிலும் ஒவ்வொரு சங்கமர் இருந்தனர். எனவே யாரையும் அழைத்துவர முடியவில்லை. அரசன் வருந்தினான். அப்போது அரசனின் இளைய மனைவி **எல்லம்மா தேவி** சங்கமர் கருத்துக்குத் தான் இசைவதாக வந்து சங்கமரைத் தொட்டாள். சங்கமர் குழந்தையாக மாறிவிட்டார். அரசனும் மனைவியும் குழந்தை அழகைப் பார்த்து மகிழ்ந்தனர். அப்போது குழந்தை மறைந்தது. வானத்தில் காளைமாட்டின்மேல் சிவன் காட்சி தந்தார். வல்லாளன் இறுதிக் காலத்தில் அவனுக்குப் புத்திரனாக வந்து சடங்குகள் செய்து அரசனுக்கு முத்தி அளித்தார்.

### கதைக்குக் கால்

வல்லாளன் போசள மன்னன். திருவண்ணாமலையை ஈடுபாட்டுடன் வழிபட்டவன். அவனைப் போற்ற இந்தக் கதை உருவாக்கப்பட்டது.

மேலும் கதை
----------

* பிரமன் அன்னப்பறவை உருவில் சிவனது முடியைத் தேடி, முடியாமல் திரும்பியபோது, பிரமன் சிவன் முடியைக் கண்டதாகப் பொய்சாட்சி சொன்ன தாழம்பூ, சிவபெருமானால் சாபம் பெற்று, இறைவனால் சூடப்பெறாது போகவே, ஆத்திக் பூவாக மாறி, இத்தலத்தில் இருந்து சிவன் தலையில் ஏறியதாம்.
* சத்தியவான் என்ற முனிவரைப் புடைத்த 'இரத்தக் காட்டேறி'யைச் சிவன் 'வயிரவ வேடம்' தாங்கி அழித்தபோது குருதி ஓடியதால் திருவண்ணாமலைக்குச் 'செங்காடு' என்னும் பெயரும் உண்டாயிற்று.

ஒப்புமைக்கதைகள்
---------------

* தமிழ் - இயற்பகை நாயனார் தன் மனைவியைப் போலிச் சிவனடியாருக்குக் கொடுத்துவிட்டார்.
* கன்னடம் - 'சிந்துபல்லாளன்' இவ்வாறு மனைவியைத் தருகிறான்.
* குஜராத்தி - கூர்ஜர நாட்டுச் சிந்துகடகம் என்னும் ஊர் அரசன் 'பல்வண்ணன்' தந்த அவனது மனைவி தொட்டதும் சங்கமர் குழந்தையாகிவிடுகிறார்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005

இவற்றையும் பார்க்க
------------------


|  |  |
| --- | --- |
| 
* அண்ணாமலையார் கோயில்
* இலிங்கோத்பவர்
* சித்தர்கள்
* சிவ வடிவங்கள்

 | 

* சைவம் வலைவாசல்

* ரமணர் ஆசிரமம்
* சேசாத்திரி சுவாமிகள்
* குரு நமச்சிவாயர்

 |

அடிக்குறிப்பு
-------------

1. ↑  பி. வே. நமச்சிவாய முதலியார் பதிப்பு, ஐதிகப் படங்களுடன் கூடியது. நிரஞ்சன விலாச அச்சகம், 1912
2. ↑  சகம் 1722
**அருணாசல புராணம்** (அருணன்+அசலம்+புராணம்) என்னும் நூல் எல்லப்ப நாவலர் என்பவரால் பாடப்பட்டது. 

* இந்த நூலின் காலம் பொ.ஊ. 16-ஆம் நூற்றாண்டு.
* சோழநாட்டுச் சைவ வேளாளர் இல்லங்களில் பெரிதும் போற்றப்படும் நூல்கள்

அருணாசல புராணம்
பெரிய புராணம்
திருவிளையாடல் புராணம்
பிரமோத்தர காண்டம்
‘அண்ணல் மலை’யாகிய திருவண்ணாமலையை அருணன் அசலம் எனக் கொண்டு பிற்காலத்தில் வடமொழியாளர் பெயர் சூட்டினர்.   

அண்ணாமலை அண்ணலாகிய சிவபெருமானின் புகழைப் போற்றுவது இந்த நூல்.   

இஃது இரண்டு பாகங்களாக அமைந்துள்ளது.   

முதல் பாகத்தை வடமொழிச் சிவபுராணத்திலுள்ள ‘ருத்திர சங்கிதை’யிலிருந்தும்,
இரண்டாம் பாகத்தை ‘லிங்க புராண’த்திலிருந்தும் கருத்துகளை எடுத்துக்கொண்டு பாடியதாகப் புலவரே தம்பாடலில் குறிப்பிடுகிறார்.
பாயிரம் நீங்கலாக ஒவ்வொன்றிலும் ஆறு சருக்கங்கள் உள்ளன.

|  |  |
| --- | --- |
| 451 பாடல்கள்1. திருநகர்ச் சருக்கம்
2. திருமலைச் சருக்கம்
3. திரு அவதாரச் சருக்கம்
4. திருக்கண் புதைத்த சருக்கம்
5. பார்வதி இடப்பாகம் பெற்ற சருக்கம்
6. வச்சிராங்கத பாண்டியச் சருக்கம்
 | 137 பாடல்கள்1. தீர்த்தச் சருக்கம்
2. திருமலை வலம்புரிச் சருக்கம்
3. ஆதித்தச் சருக்கம்
4. பிரதத்தராசன் சருக்கம்
5. பாவம் தீர்த்த சருக்கம்
6. புளகாதிபச் சருக்கம்
 |

* இதே நூற்றாண்டில் இதே அண்ணாமலையைப் பற்றி அருணகிரிப் புராணம் என்னும் நூல் மறைஞான சம்பந்தர் என்பவரால் இயற்றப்பட்டுள்ளது.

வேறு பதிப்பு மூலமும் கதைகளும்
-----------------------------

இந்த நூல் பாயிரம், மற்றும் 14 சருக்கங்கள் கொண்ட நிலையில் வேறொரு பதிப்பு உள்ளது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005

அடிக்குறிப்பு
-------------


1. ↑  நா. கதிரைவேல் பிள்ளை பதிப்பு, வித்தியாதர அச்சகம் 1927
**டெட்ராமெத்தில்பென்சீன்கள்** (*Tetramethylbenzene*) என்பவை C10H14 என்ற மூலக்கூற்று வாய்பாட்டால் விவரிக்கப்படும் கரிம வேதியியல் சேர்மங்களாகும். இச்சேர்மங்கள் அரோமாட்டிக் நீரகக்கரிமங்களின் ஒரு குழுவை உருவாக்குகின்றன. ஒரு பென்சீன் வளையமும் நான்கு மெத்தில் குழுக்களும் (–CH3) இவற்றின் கட்டமைப்பில் பதிலீடுகளாக இடம்பெற்றுள்ளன. மெத்தில் குழுக்களின் அமைவிடத்தைப் பொறுத்து மூன்று கட்டமைப்பு சமபகுதியங்கள் உருவாகின்றன. இவை C4-பென்சீன்களின் குழுவை சேர்ந்தவையாகும். நன்கு அறியப்பட்ட ஒரு சமபகுதியம் தியூரீன் என்ற சமபகுதியமாகும்.

|  |
| --- |
| **டெட்ராமெத்தில்பென்சீன்கள்** |
| பொதுப் பெயர் | பிரீனிட்டீன் | ஐசோதியூரின் | தியூரின் |
| வேதிப் பெயர் | 1,2,3,4-டெட்ராமெத்தில்பென்சீன் | 1,2,3,5-டெட்ராதில்பென்சீன் | 1,2,4,5-டெட்ராமெத்தில்பென்சீன் |
| கட்டமைப்பு வாய்பாடு |  |  |  |
| சி ஏ எசு பதிவு எண் | 488-23-3 | 527-53-7 | 95-93-2 |

மேற்கோள்கள்
-----------

1. ↑  "tetramethylbenzene". *Chemspider*. chemspider.com. பார்க்கப்பட்ட நாள் 7 September 2016.
2. ↑  "1,2,4,5-Tetramethylbenzene". sigmaaldrich.com. பார்க்கப்பட்ட நாள் 7 September 2016.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Actinodaphne|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***ஆக்டினோடாப்னே பவுர்னியே (Actinodaphne bourneae)*** என்பது இலாரேசி குடும்பத்தில் உள்ள ஒரு வகை தாவரமாகும். இது இந்தியாவில் தமிழ்நாட்டில் மட்டுமே உண்டு. இது வாழ்விட இழப்பால் அச்சுறுத்தப்படுகிறது.

மேற்கோள்கள்
-----------

1. ↑  World Conservation Monitoring Centre (1998). "*Actinodaphne bourneae*". *IUCN Red List of Threatened Species* **1998**: e.T31220A9615649. doi:10.2305/IUCN.UK.1998.RLTS.T31220A9615649.en.. பார்த்த நாள்: 16 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q4676939
* விக்கியினங்கள்: Actinodaphne bourneae
* GBIF: 4178156
* iNaturalist: 142043
* IPNI: 462214-1
* IUCN: 31220
* Plant List: kew-2620844
* POWO: urn:lsid:ipni.org:names:462214-1
* Tropicos: 100283463

 |
**புத்ராஜெயா மருத்துவமனை** (மலாய்: *Hospital Putrajaya* (**HPj**); ஆங்கிலம்: *Putrajaya Hospital*) என்பது மலேசிய அரசாங்கத்திற்குச் சொந்தமான ஒரு பொது மருத்துவமனை ஆகும். இந்த மருத்துவமனை மத்திய கூட்டரசு அரசாங்கத்தின் புத்ராஜெயா நிர்வாகப் பகுதியில் உள்ளது.

1998-ஆம் ஆண்டில் உருவாக்கப்பட்ட இந்த மருத்துவமனையில் 369 படுக்கைகள் உள்ளன. மலேசிய பல்லூடகப் பெருவழியில் (*Multimedia Super Corridor*) இந்த மருத்துவமனை அமைந்துள்ளதால், மருத்துவமனையை நிர்வகித்து பராமரிப்பதற்கு முழு மருத்துவமனை தகவல் அமைப்பும் (*Full Hospital Information System*) பயன்படுத்தப்படுகிறது. அந்த மருத்துவமனை தகவல் அமைப்பு; ’மொத்த மருத்துவமனை தகவல் அமைப்பு’ (*Total Hospital Information System* - **T.H.I.S.**) என்று அழைக்கப்படுகிறது.

பொது
----

புத்ராஜெயா மருத்துவமனை புத்ராஜெயா வளாகம் 7-இல் (*Precinct 7, Putrajaya*), 27.2 ஏக்கர்கள் (11.0 ha) பரப்பளவில் அமைந்துள்ளது. இந்த மருத்துவமனை முதன்முதலில் 1998-இல் RM 283 மில்லியன் செலவில் கட்டப்பட்டது. 2000 நவம்பர் 1-ஆம் தேதி தொடங்கி கட்டம் கட்டமாகப் பயன்பாட்டிற்கு கொண்டு வரப்பட்டது.

புத்ராஜெயா மருத்துவமனையில் முதலில் 278 படுக்கைகள் மட்டுமே இருந்தன. 2012-இல் 341 படுக்கைகளாக அதிகரிக்கப்பட்டது. சனவரி 2018-இல் வளாகம் 8-இல் (*Precinct 8*) ஒரு மகப்பேறு மையம் (*Maternity Center*) நிறுவப்பட்டதன் மூலம், இந்த மருத்துவமனை இப்போது 369 படுக்கைகளைக் கொண்டுள்ளது.

எதிர்கால திட்டங்கள்
-------------------

புத்ராஜெயா மருத்துவமனையில் ஓர் உட்சுரப்பு மருத்துவ வளாகத்தை (*Endocrine Extension*) கட்டி முடிக்க, மலேசிய அரசாங்கம் பொறியியல் நிறுவனமான ஜார்ஜ் கென்ட் நிறுவனத்திற்கு (*George Kent (M) Berhad*) RM 364.9 மில்லியன் ஒப்பந்தத்தை வழங்கியுள்ளது.

புத்ராஜெயா மருத்துவமனை என்பது இயக்குநீர் நோய்களுக்கான (*Endocrine Diseases*) மூன்றாம் நிலை பரிந்துரை மையமாகும் (*Tertiary Referral Centre*); அதில் நீரிழிவு மற்றும் இயக்குநீர் சமனின்மை (*Hormonal Disorders*) மருத்துவத் துறைகளும் அடங்கும்.

மேற்கோள்கள்
-----------

1. ↑  "Putrajaya Hospital in keeping with its location within the Multimedia Super Corridor is being managed and run based on the Total Hospital Information System (T.H.I.S.)". *www.hpj.gov.my*. பார்க்கப்பட்ட நாள் 12 March 2023.
2. ↑  "Laporan" (PDF). www.hpj.gov.my. Archived from the original (PDF) on 2020-12-05. பார்க்கப்பட்ட நாள் 2021-02-17.
3. ↑  Wednesday, 21 Dec 2016 10:14 AM MYT. "RM365m endocrine extension for Putrajaya Hospital by 2020 | Malay Mail". *www.malaymail.com*.
4. ↑  Hubbard, Johnathan; Inabnet, William B.; Lo, Chung-Yau (2009-10-14). *Endocrine Surgery: Principles and Practice - Google Books*. பன்னாட்டுத் தரப்புத்தக எண்:9781846288814.. பார்த்த நாள்: 2021-02-17.

மேலும் காண்க
------------

* புத்ராஜெயா
* புத்ராஜெயா நகராட்சி
* புத்ராஜெயா கெமிலாங் பாலம்
* புத்ராஜெயா ஏரி

வெளி இணைப்புகள்
---------------

* பொதுவகத்தில் Putrajaya Hospital தொடர்பாக ஊடகக் கோப்புகள் உள்ளன.
* Putrajaya Hospital

2°55′45″N 101°40′27″E﻿ / ﻿2.9291°N 101.6742°E﻿ / 2.9291; 101.6742
**காம் மக்கள்** (Kam people; அதிகாரப்பூர்வமாக சீனாவில் **டோங் மக்கள்** என அழைக்கப்படுகின்றனர்) என்பவர்கள் சீனாவில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் 11வது பெரிய இனக்குழுவினர் ஆவர். இவர்கள் சீனாவில் பெரும்பாலும் கிழக்கு குய்சோ, மேற்கு ஹுனான் மற்றும் வடக்கு குவாங்சியில் வாழ்கின்றனர். மேலும் வியட்நாமில் ஒரு சில காம் மக்கள் வாழ்கின்றனர்.

இவர்கள் சீனாவில் வளர்க்கப்படும் காம் இனிப்பு அரிசி விளைவிப்பதற்கு பெயர்பெற்றவர்கள். இவர்களின் தச்சுத் திறன் மற்றும் தனித்துவமான கட்டிடக்கலை குறிப்பாக புகழ் பெற்றது. காம் மக்கள் *ஜெம்ல்* அல்லது *கேம்ல்* என்ற பெயர்களாலும் அறியப்படுகின்றனர்.

வரலாறு
------

காம் மக்கள் தெற்கு சீனாவின் பெரும்பகுதியை ஆக்கிரமித்திருந்த பண்டைய ராவ் மக்களின் நவீன கால சந்ததியினர் என்று கருதப்படுகின்றனர். இவர்களின் மூதாதையர்கள் பொதுவாகக் கிழக்கிலிருந்து இடம்பெயர்ந்ததாக புராண கதைகள் கூறுகின்றன. புனைவுகளின்படி தெற்கு காம் மக்களின் மூதாதையர்கள் குவாங்சோ, குவாங்டாங் மற்றும் குவாங்சியிலிருந்து வந்தவர்கள் ஆவர். வடக்கு காம் மக்களின் மூதாதையர்கள் வெட்டுக்கிளிகளின் தொல்லை காரணமாக செஜியாங் மற்றும் புஜியான் மாகாணகளிலிருந்து புலம் பெயர்ந்தனர். சில சீன அறிஞர்கள் காம் மக்கள் முதல் நூற்றாண்டிலிருந்து பாய் மக்ககளின் ஒரு கிளை என்று நம்புகிறார்கள். இந்த மக்கள் கிபி முதல் நூற்றாண்டில் யாங்சே நதிக்கரையில் பல சிறிய குழுக்களாக குடியேறினர்.

காம் (அல்லது டோங்) மக்களைப் பற்றிய முதல் வெளிப்படையான குறிப்பு மிங் வம்ச மூலங்களிலிருந்து வருகிறது. மிங் மற்றும் சிங் வம்சங்களின் போது காம் மக்களிடையே பல கிளர்ச்சிகள் நடந்தன, ஆனால் அவை எதுவும் வெற்றிபெறவில்லை. அந்த நேரத்தில் இப்பகுதியில் விரிவான நீர்ப்பாசன முறைகள் உருவாக்கப்பட்டன. இதன் காரணமாக நெல் அறுவடை கணிசமாக அதிகரித்தது, ஆனால் இது பெரும்பாலும் உள்ளூர் நில உரிமையாளர்களுக்கு மட்டுமே பயனளித்தது. 1840-42 இல் முதல் ஓபியம் போருக்குப் பிறகு, மேற்கத்தியப் படைகள், முதலாளிகள், நிலப்பிரபுக்கள், கந்துவட்டிக்காரர்கள் மற்றும் கிங் அதிகாரிகளால் காம் மக்கள் மேலும் சுரண்டப்பட்டனர்.

இந்த நிகழ்வுகளின் விளைவாக, 1921 இல் சீன பொதுவுடைமை நிறுவப்பட்ட உடனேயே காம் மக்கள் பலர் அதில் சேர்ந்தனர். 1949 க்குப் பிறகு, காம் பகுதிகளில் உள்கட்டமைப்பு விரைவாக மேம்படுத்தப்பட்டது. பள்ளிகள், சாலைகள், சிறிய தொழிற்சாலைகள் கட்டப்பட்டன மற்றும் பலர் அரசு அதிகாரிகளும் ஆனார்கள்.

மொழி
----

காம் மொழி என்பது காம் மக்களின் மொழியாகும். *எத்னோலாக்* மூன்று தனித்தனி ஆனால் நெருங்கிய தொடர்புடைய காம் மொழி வகைகளை வேறுபடுத்துகிறது. வரலாற்று ரீதியாக, வடக்கு காம் மொழியில் தெற்கு காம் மொழியை விட சீன மொழி தாக்கம் அதிகமாக உள்ளது.

மேற்கோள்கள்
-----------

1. ↑  Edmondson, J.A. and Gregerson, K.J. 2001, "Four Languages of the Vietnam-China Borderlands", in *Papers from the Sixth Annual Meeting of the Southeast Asian Linguistics Society*, ed. K.L. Adams and T.J. Hudak, Tempe, Arizona, pp. 101–133. Arizona State University, Program for Southeast Asian Studies. Expand.
2. 1 2 3 4 5  Skutsch, Carl, தொகுப்பாசிரியர் (2005). *Encyclopedia of the World's Minorities*. New York: Routledge. பக். 408, 409. பன்னாட்டுத் தரப்புத்தக எண்:1-57958-468-3.
3. ↑  D. Norman Geary, Ruth B. Geary, Ou Chaoquan, Long Yaohong, Jiang Daren, Wang Jiying (2003). *The Kam People of China: Turning Nineteen*. (London / New York, RoutledgeCurzon 2003). ISBN 0-7007-1501-0.
**அஞ்சலிதேவி** (*Anjali Devi*, தெலுங்கு: అంజలీదేవి, 24 ஆகத்து 1927 - 13 சனவரி 2014) பழம்பெரும் தெலுங்கு, மற்றும் தமிழ் திரைப்பட நடிகையும், திரைப்படத் தயாரிப்பாளரும் ஆவார். லவகுசா திரைப்படத்தில் சீதையாக நடித்துப் புகழ் பெற்றார்.

வாழ்க்கைச் சுருக்கம்
--------------------

அஞ்சனிதேவி என்ற இயற்பெயரைக் கொண்ட அஞ்சலிதேவி ஆந்திரா மாநிலம் கிழக்கு கோதாவரி மாவட்டத்தில் பெத்தாபுரம் என்ற ஊரில் நூக்கையா-சத்யவதி என்பவருக்குப் பிறந்தவர். ஆரம்ப காலங்களில் நாடகங்களில் நடித்த அஞ்சலிதேவி நடிப்புத் தொழிலுக்காக சென்னைக்கு 40களில் குடிபெயர்ந்தார்.

1936 இல் வெளியான *ராஜா ஹரிச்சந்திரா* என்ற திரைப்படத்தில் குழந்தை நடிகையாக அறிமுகமான அவரை எல். வி பிரசாத் தனது *கஷ்டஜீவி* என்ற படத்தில் கதாநாயகியாக அறிமுகம் செய்தார். ஆனால் அத்திரைப்படம் முழுமை பெறாமல் பாதியிலேயே நின்று விட்டது. பின்னர் பிரபல இயக்குனர் சி. புல்லையாவின் இயக்கத்தில் வெளியான *கொல்லபாமா* என்ற படத்தில் கதாநாயகியாக நடித்தார். புல்லையாவே அஞ்சனி குமாரி என்ற பெயரை அஞ்சலிதேவி என்ற பெயரைச் சூட்டினார். அந்த படத்தின் மூலம் இவர் பெரும் புகழ் பெற்றார். ஏறத்தாழ 350 தெலுங்குத் திரைப்படங்களிலும், சில தமிழ், கன்னடப் படங்களிலும் கதாநாயகியாக நடித்துள்ளார்.

நடித்த தமிழ்த் திரைப்படங்கள்
----------------------------

1. லவகுசா (1963)
2. சுவர்ண சுந்தரி
3. அனார்க்கலி
4. மணாளனே மங்கையின் பாக்கியம்
5. கணவனே கண்கண்ட தெய்வம்

மேற்கோள்கள்
-----------

1. 1 2  "Anjali Devi". IMDB. பார்க்கப்பட்ட நாள் 8 December 2012.

வெளி இணைப்புகள்
---------------

* Anjali Devi at Chakpak.com பரணிடப்பட்டது 2011-11-09 at the வந்தவழி இயந்திரம்
* ஐ.எம்.டி.பி இணையத்தளத்தில் அஞ்சலிதேவி
* Golden Nandi for Krishnaveni
* பழம்பெரும் நடிகை அஞ்சலிதேவி காலமானார்!
[*தொடர்பிழந்த இணைப்பு*], விகடன், சனவரி 13, 2014
* மணாளனே மங்கையின் பாக்கியம். அழைக்காதே நினைக்காதே அவைதனிலே என்னையே ராஜா ஆருயிரே பாடல்காட்சி
* Veteran actor Anjali Devi dead
**அனுராதா மேத்தா** (*Anu Mehta*) என்பவர் மேனாள் இந்திய நடிகை மற்றும் தெலுங்கு மற்றும் கன்னட படங்களில் தோன்றிய நடிகை ஆவார்.

தொழில்
------

அனுராதா *ஆர்யா* என்ற தெலுங்கு திரைப்படத்தின் மூலம் அறிமுகமானார். இதன் மூலம் இவர் தனது நடிப்பிற்காகப் புகழ் மற்றும் பாராட்டுதலைப் பெற்றார்.

*ஆர்யாவின்* வெற்றிக்குப் பிறகு 2005ஆம் ஆண்டு இ. வீ. வெ. சத்யநாராயணா எழுதித் தயாரித்து இயக்கிய தெலுங்கு காதல் திரைப்படத்தில் நடித்தார். இவர் ஆர்யன் ராஜேஷ், அல்லரி நரேஷ், ரமா பிரபா மற்றும் சுமன் ஆகியோருடன் நடித்தார். சூலை 2005-ல், சத்யநாராயணனின் மகன்கள் ராஜேஷ் மற்றும் நரேஷ் ஆகியோர் சேர்த்து, படம் தயாரித்ததாக அறிவிக்கப்பட்டது.

இவர் 2006ஆம் ஆண்டு கன்னட மொழி அதிரடித் திரைப்படமான *அஜய்* மூலம் கன்னடத்தில் அறிமுகமானார். இவர் புனீத் ராச்குமாருக்கு இணையாக நடித்தார். இப்படம் தெலுங்கு திரைப்படமான *ஒக்கடு* திரைப்படத்தின் கன்னட பதிப்பாகும்.

2008ஆம் ஆண்டு வெளியான கன்னடத் திரைப்படமான *ஹொங்கனாசு* இவரது தொழில் வாழ்க்கையின் கடைசிப் படமாகும்.

திரைப்படவியல்
-------------

| ஆண்டு | படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2004 | *ஆர்யா* | கீதா | தெலுங்கு |  |
| 2006 | *அஜய்* | பத்மா | கன்னடம் |  |
| 2005 | நுவ்வந்தே நாகிஷ்டம் | ராதா | தெலுங்கு |  |
| 2007 | *மகாராஜாஸ்ரீ* | அனு | தெலுங்கு |  |
| 2007 | *வேடுகா* | அம்மு | தெலுங்கு |  |
| 2008 | *ஹொங்கனாசு* | சௌம்யா | கன்னடம் |  |

மேற்கோள்கள்
-----------

1. ↑   *సినిమా వెనుక స్టోరీ: ఫీల్ మై లవ్*. .
2. ↑  "One-film wonders". *Deccan Chronicle*. 10 January 2017.
3. ↑  "Anu Mehta on a comeback trail - Times of India". *The Times of India*.
4. ↑  "Kannada Cinema News | Kannada Movie Reviews | Kannada Movie Trailers - IndiaGlitz Kannada". Archived from the original on 2006-05-09. பார்க்கப்பட்ட நாள் 2023-02-18.

வெளி இணைப்புகள்
---------------

* ஐ.எம்.டி.பி இணையத்தளத்தில் அனு மேத்தா இதை விக்கித்தரவில் தொகுக்கவும்